&Mike.McBride; &Mike.McBride.mail;
&Jost.Schenck; &Jost.Schenck.mail;
&erik.kjaer.pedersen.role;
2002-02-13
3.00.00
KDE KControl tastebindinger bindinger genveje

## Genveje

### Indledning

Selvom man kan få adgang til det meste af &kde;'s funktionalitet ved hjælp af pege og klikke brugerfladen, er der mange der foretrækker at bruge tastaturet til visse opgaver. Det er simpelthen hurtigere at trykke på &Ctrl;F end det er at flytte dine hænder væk fra tastaturet til musen, åbne Redigérmenuen og vælge Find.

Da forskellige mennesker har forskellig smag hvad angår tastaturgenveje tilbyder, &kde; at man selv kan indstille de såkaldte tastebindinger. En tastebinding eller genvej er en kombination af en handling med en tast, eller en kombination af taster.

### Brug

I kontrolmodulet for genveje vil du se en liste af taste skemaer, en liste af tastebindinger i det aktuelt valgte skema og en ramme hvor du selv kan indstille de aktuelt valgte tastebindinger. Der er også et faneblad for Globale genveje og et for Program genveje.

#### Globale genveje og program genveje

Globale genveje og program genveje virker på samme måde. I en vis forstand er program genveje også globale. Den eneste forskel er:

- Globale genveje er genveje beregnet til handlinger der giver mening uanset om et program er åbent. Disse genveje refererer sædvanligvis til handlinger såsom at skifte skrivebord, manipulering af vinduer osv.

- Program genveje refererer til handlinger der ofte er tilgængelige i programmer såsom Gem, Udskriv, Kopiér osv.

Husk venligst at de program genveje der indstilles her kun er de standard handlinger der ofte findes i programmer. De fleste programmer vil også definere deres egne handlinger, som du vil blive nødt til at indstille ved brug af programmets egen tastebindings dialog.

#### Indstilling af tastebindinger

Indstilling af tastebindinger er temmelig let. I midten af tastebindings kontrolmodulet vil du se en liste med tilgængelige handlinger. Hvis der er en tastebinding indstillet for denne handling vil du finde den lige til højre for den. Vælg blot den handling du ønske at indstille.

Efter du har valgt handlingen vil du bemærke at de fleste af kontrollerne nedenfor handlingen er aktiverede. Der kan du indstille en kombination af taster eller måske slet ikke nogen tast for den valgte handling.

- Ingen tast: den valgte handling vil ikke blive knyttet til nogen tast.

- Standard tast: den valgte handling vil blive knyttet til &kde;'s standard værdi. Dette er et godt valg for de fleste handlinger da &kde; kommer med rimelige tastebindinger som vi har tænkt over.

- Brugerindstillet tast: hvis dette er valgt, kan du lave en tastekombination for den valgte handling. Vælg blot en ændrertast (&ie; &Shift;, &Ctrl;, eller &Alt;) og vælg så en tast: klik blot på tastesymbolet og tryk derefter den taste du ønsker at knytte til denne tastekombination.

Som med alle kontrolmoduler, vil dine ændringer ikke få virkning før du klikker på O.k. eller Anvend. Klik på Annullér for at smide ændringerne væk.

#### Indstilling af skemaer

Et tastebindingsskema er et sæt tastebindinger som du kan få adgang til ved at bruge dets navn. &kde; kommer med et prædefineret tastebindingsskema der hedder KDE standard for 3 varianter. Udover dette skema vil du altid se et skema der hedder Nuværende skema der står for de tastebindinger du bruger lige nu (altså ikke de indstillinger du leger med lige nu, men som du ikke har brugt indtil videre).

Når du leger med tastebindinger for første gang behøver du ikke at være bange for at ændre standardbindingerne: &kde; vil ikke lade dig overskrive standarderne, så du kan altid vende tilbage til de oprindelige. Ved at vælge Nuværende skema kan du vende tilbage til de tastebindinger du har brugt indtil nu. Du skal imidlertid være forsigtig med at vælge et skema, hvis du har lavet ændringer som du nødigt vil tabe.

Når du er tilfreds med et sæt tastebindinger som du har lavet, så vil du måske ønske at gemme dem som dit eget skema, så du stadig kan eksperimentere med bindingerne, men altid vende tilbage til et vist skema. Du kan gøre dette ved at klikke påTilføj knappen. Du vil så blive bedt om et navn og derefter vil det nye skema vise sig i tasteskema listeboksen. Du kan fjerne dine egne skemaer igen ved at vælge et skema og klikke på Fjern knappen. Klik på Gem andringer knappen for at gemme ændringer du måtte have lavet i det aktuelt valgte skema. Bemærk at du ikke kan fjerne eller gemme ændringer når det drejer sig om KDE standard eller Nuværende skema.

Hvis du ønsker at gemme ændringer mens du har valgt et ikke-skrivbart skema, bliver du altid nødt til at tilføje skemaet først! Hvis du vælger et af dine egne skemaer fordi du ønsker at gemme ændringerne til det, så vil kontrolmodulet skifte til dette skema, og smide dine ændringer væk.

### Ændringstaster

Forskellige tastaturer tilbyder forskellige ændringstaster. Et &Mac; tastatur, for eksempel, har ikke en &Ctrl;-tast, men har i stedet en Option-tast. Her kan du se hvad de tilgængelige ændringstaster for det aktuelle tastatur er.

Hvis du aktivere Macintosh tastatur vil listen af modifikatorer blive ændret.

Hvis du har aktiveret &Mac;-tastatur, kan du yderligere aktivere MacOS-stil modifikator brug, for at få &kde; til at opføre sig mere som &MacOS;.

Endelig kan du ændre hvad et tryk på en tast sender til &X-Server; i X Modifikator afbildning-afsnittet. Et almindeligt eksempel er at omindstille Caps Lock-tasten, som sjældent bruges, til at være en anden &Ctrl;-tast. Dette er specielt rart hvis du skriver blindskrift, idet Caps Lock er meget nemmere at nå end nogen af &Ctrl;-tasterne på et standard-tastatur.