# &kdict;-håndbogen

Christian Gebauer

    gebauer@kde.org

Christian Gebauer

    gebauer@kde.org

Udvikler

Tester
&erik.kjaer.pedersen.role;
2002 Christian Gebauer
&FDLNotice;
2003-09-30
0.5.6

Ordbogen er en grafisk klient for DICT-protokollen. Den gør det muligt at gennemsøge ordbogsdatabaser efter et ord eller en sætning, og viser derefter passende definitioner.

KDE kdict kdenetwork ordbog oversættelse

## Indledning

Ordbogen er en grafisk klient for DICT-protokollen. Den gør det muligt at gennemsøge ordbogsdatabaser efter et ord eller en sætning, og viser derefter passende definitioner. Ordbogen forsøger at lette både grundlæggende og avancerede forespørgsler. En særlig liste tilbyder en bekvem måde at håndtere det enorme antal matchende ord som en avanceret forespørgsel kan returnere.

Resten af ordbogens brugergrænseflade minder om en netsøger. Du kan for eksempel hoppe til definitionen af et synonym ved helt enkelt at klikke på det markerede ord. Fremad/tilbage funktioner som lader dig gå hurtigt tilbage til resultatet fra tidligere forespørgsler, er også implementerede.

Ordbogen kan håndtere klippebordets indhold, så det er let at kombinere ordbogen med en netsøger eller teksteditor.

Hvis din maskine er bagved en brandmur, ikke har en fast internetforbindelse eller tilslutning til serveren på dict.org er for langsom, kan du installere en egen lokal server. Alt du behøver findes på www.dict.org. Fordelene ved en lokal server er optimal ydelse og muligheden for at installere yderligere databaser som du selv vælger. Denne håndbog indeholder en lille vejledning om installation og link til databaser.

## Brug af ordbogen

### Kom i gang

Efter du har startet ordbogen (med panelmenuen, eller ved at skrive `kdict` på kommandolinjen) vises ordbogens hovedvindue:

Start ordbogen
Ordbogens hovedvindue.

Ordbogens hovedvindue.

Der er to forskellige måder at slå et ord eller en sætning op med ordbogen. Du kan bruge en definitionsforespørgsel. Ordbogen leder efter nøjagtigt matchende ord i databaserne og viser alle definitioner som matcher i venstre rude. Eller også kan du bruge en matchende forespørgsel, i dette tilfælde vises alle matchende databasposter i listen til højre. Derefter kan du bestemme hvilke definitioner som du vil kigge på. Denne metode har den fordel at du kan bruge mere sofistikerede søgestrategier såsom præfiks, suffiks og regulære udtryk.

### Indstil DICT-serveren

Inden du kan udføre din første søgning, skal du kontrollere om de forudindstillede serverindstillinger virker sammen med dine indstillinger. Du kan ændre indstillingerne i indstillingsdialogen. Den forudindstillede server er dict.org, som er en almen server, så du behøver ikke at ændre noget hvis du har en fungerende internettilslutning.

Du kan teste din indstilling ved at vælge Serverinformation fra menuen Server. Dette viser en del statusinformation om serveren.

Nu bør du bruge Server Hent egenskaber. Dette henter en liste af tilgængelige databaser og strategier fra serveren. Ordbogen kan nu vise dig alle funktioner som serveren har i menuerne. (Du bør altid kalde Hent egenskaber efter du har skiftet til en ny server)

### Grundlæggende forespørgsler: definition

En definitionsforespørgsel leder efter ord/sætninger som nøjagtigt matcher den angivne tekst i den valgte database. Definitionerne som hører sammen med disse ord vises i hovedvinduet. Hvis serveren ikke finder noget passende, bruger ordbogen en søgestrategi som er optimeret til stavekontrol, for at vise en liste med lignende ord.

I de fleste databaser markeres nogle ord (især synonymer) med parenteser {}. Disse ord er markerede, og ved at klikke på dem med venstre museknap, startes en ny definitionsforespørgsel med dette ord.

Du kan markere en del af teksten med &LMB;. Markeringen kopieres automatisk til klippebordet. Dette er meget bekvemt eftersom du kan bruge den &MMB; hvor som helst i hovedvinduet til at definere indholdet i klippebordet. Så hvis du vil hente en definition på et ord eller en sætning som ikke angives som et synonym, markeres blot med &LMB; og definitionen hentes ved at trykke på &MMB;.

Den &RMB; viser en menu hvor du kan vælge at påbegynde forespørgsler med den markerede tekst, klippebordet eller synonymer som angives under musemarkøren. Menuen har også de to indgange Tilbage og Fremad. Du kan bruge dem til at gennembladre resultaterne fra tidligere forespørgsler.

### Avancerede forespørgsler: match

En match-forespørgsel anvender søgestrategien som er valgt for øjeblikket (Valgmulighed for søgestrategi er placeret ovenfor match-listen) til at søge i de valgte databaser efter ord som ligner den angivne tekst. Resultatet er en liste af lignende ord som vises i listen til højre. Indgangene er grupperede ifølge databasen de tilhører. Nu har du flere forskellige valgmuligheder:

- Du kan bruge knappen Hent alt (placeret under listen) til at hente alle definitioner. Bemærk at antallet af ord på listen og hentede definitioner kan være forskellige, fordi to eller flere ord i nogen tilfælde kan dele en definition og ordbogen fjerner duplikerede definitioner.

- Du kan bruge musen eller tastaturet til at vælge de mest interessante ord på listen og derefter trykke på knappen Hent valgte (placeret under listen) for kun at hente dem. Hvis du vil hente alle definitioner fra en database, vælges kun indgangen i listen som angiver databasens navn.

- Når du trykker på Enter på tastaturet eller dobbetlklikker på en indgang på listen, ignorerer ordbogen markeringer og henter definitionen for denne indgang. Når du gør dette med et rod-punkt (en indgang som indeholder databasens navn), får du alle definitioner som tilhører denne database.

- Du kan bruge et af ordene som udgangspunkt for en ny forespørgsel. Dette gøres med menuen som vises via &RMB;.

Et klik med musens &MMB; hvor som helst i listen starter en ny forespørgsel med indholdet i klippebordet (på lignende måde som i hovedvinduet).

Klik med &RMB; viser popop-menuen for et punkt på listen, som har følgende indgange:

Hent

  Viser definitionen for nuværende objekt.

Match, Definér

  Starter en definitions- eller match-forespørgsel med det nuværende punkt.

Matche klippebordets indhold, Definér klippebordets indhold

  Starter en definitions- eller match-forespørgsel med det nuværende indholdet i klippebordet.

Hent valgte, Hent alle

  Samme funktion som knapperne under listen.

Udvid liste, Kollaps liste

  Udvider eller kollapser alle databaser.

### Databasemængder

Ind i mellem kan det være nyttigt at begrænse en forespørgsel til en delmængde af de tilgængelige databaser, for eksempel alle engelsk-danske ordbøger. Dette opnår man ved at definere databasemængder. Disse delmængder vises i valg af database, som virtuelle databaser.

Du kan komme til indstillingsdialogen via Server Redigér databasemængder eller med værktøjslinjens ikon.

Redigér databasemængder
Databasemængdeeditoren.

Databasemængdeeditoren.

Dialogen består af følgende dele:

Mængde

  Du skal bruge dette til at angive den mængde som du vil ændre. Du kan også skifte navn på en mængde her, ved at indtaste et nyt navn og trykke på knappen Gem.

Gem

  Gemmer ændringerne som du lavet i den nuværende mængden. Du skal bruge denne knap inden du vælger en anden mængde eller forlader dialogen, idet alle ændringer ellers går tabt.

Ny

  Denne knap opretter en ny databasemængde.

Slet

  Sletter den valgte mængde.

Luk

  Lukker dialogen uden at gemme ændringerne.

De to lister (Valgte databaser og Tilgængelige databaser) viser hvilke databaser som for øjeblikket indgår i databasemængden. Du kan bruge pileknapperne mellem listerne til at overføre objekter fra en liste til den anden.

Forresten så kan du lade denne indstillingsdialog være åben og fortsætte arbejdet med ordbogen. Dette er en god måde at teste dine ændringer med det samme.

### Indstillinger

Du kan ændre store dele af ordbogens opførsel i indstillingsdialogen. Dialogen kan åbnes via Indstillinger Indstil ordbog eller med værktøjslinjens ikon.

Indstillings af ordbogen
Indstillingsdialogen.

Indstillingsdialogen.

Dialogen er opdelt i flere sider. Knappen Standard genopretter de forvalgte værdier for den nuværende side. Knappen Anvend anvender ændringerne på alle sider. Knappen O.k. anvender ændringerne og lukker dialogen. Knappen Annullér gør det samme uden at gemme ændringerne. Forresten så kan du lade indstillingsdialogen være åben og fortsætte arbejdet med ordbogen. Det er en god måde at teste dine ændringer.

#### Server-siden

Værtsnavn

  Værtsnavnet på internettet eller IP-adressen for DICT-serveren.

Port

  Dette er portnummeret som serveren lytter på. 2628 er standardporten og bruges af de fleste servere.

Behold forbindelse i

  Ordbogen kan holde forbindelsen åben i korte perioder uden aktivitet. Denne funktion undgår den langsomme indlogningsprocedure før hver forespørgsel. En værdi på 0 sekunder lukker af for funktionen. Meget store værdier er ikke nyttige, eftersom DICT-serveren lukker for forbindelsen efter nogle minutter i de fleste tilfælde.

Tidsgrænse

  Denne værdi afgør hvor længe ordbogen venter på et svar fra serveren.

Kommandobuffer

  DICT-protokollen tillader klienten at sende flere kommandoer i en netværkspakke. Størrelsen på den interne kommandobuffer afgør hvor mange kommandoer som sendes parallelt af ordbogen. Du kan forsøge at afstemme denne værdi for din netværkstilslutning, men i de fleste tilfælde er det ikke besværet værd.

Tegnsæt

  Med dette valg kan tegnsættet for databaser angives. Normalværdien er "utf8", som bør virke på de fleste servere. Hvis et tegnsæt vælges som ikke passer sammen med tegnsætte der bruges af databaserne, ser du forkerte tegn.

Server kræver godkendelse

  Aktivér dette hvis du vil angive en identifikation med brugernavn og kodeord (en server vil muligvis kræve dette for at komme til alle databaser). Du skal indtaste en gyldig kombination af Bruger og Kodeord nedenfor.

#### Udseende-siden

På denne side kan du indstille farver og skrifttyper for definitionsvisningen. En proportional skrifttype for den normale tekst øger læsbarheden, men forstyrrer også den forudbestemte layout af tabeller og lignende i definitionerne fra visse databaser.

#### Layout-siden

Layout for resultatet er egentlig ikke indstilleligt endnu, men du kan bestemme hvor mange overskrifter (en overskrift angiver hvilken database en definition hører til) ordbogen skal placere i resultatet. Valget skulle være selvforklarende. Bemærk at ændringer på denne siden ingen effekt får før du starter en ny forespørgsel.

#### Diverse-siden

På denne side kan du ændre forskellige grænser som forhindrer at ordbogen æder utrolige mængder hukommelse.

Definitioner

  Dette begrænser antallet af definitioner som du kan hente på en gang ved at vælge dem i matchlisten.

Cachede resultater

  Denne værdi afgør hvor mange tidligere resultater som holdes i en intern cache for hurtigere adgang. Du kan sætte dette til 0, men så lukkes muligheden for at bladre tilbage til gamle resultater af.

Historikposter

  Dette er antallet af tidligere indgang som indtastningslinjen husker. Store værdier gør at ordbogen startes og afsluttes langsommere.

Gem historik ved afslutning

  Hvis dette markeres, husker ordbogen historikken mellem sessioner.

Definér valgt tekst ved opstart

  Hvis dette markeres, vil ordbogen med det samme forsøge at definere indholdet af klippebordet når den startes.

## Panelprogrammet

Hvis du anvender ordbogen ofte, vil du måske synes at det er nyttigt at bruge panelprogrammet. Du kan komme til panelprogrammet med K-Menuen Indstil panel Tilføj Panelprogram Ordbog.

Panelprogrammet
Panelprogrammet

Panelprogrammet

Indtastningsfeltet opfører sig på samme måde som indtastningsfeltet i ordbogens hovedvindue. Når du trykker på Enter åbnes ordbogen og forespørgselen startes. I stedet for at indtaste noget kan du også vælge en sætning som du angav tidligere fra listen.

Desuden har appletten tre trykknapper:

C

  Definér nuværende indhold i klippebordet.

D

  Definér nuværende indhold i indtastningsfeltet.

M

  Start en matchforespørgsel med det nuværende indhold i indtastningsfeltet.

## Kommandoreference

### Fil-menuen

&Ctrl;S Fil Gem

  Gemmer det nuværende resultat som et HTML-dokument.

&Ctrl; P Fil Udskriv

  Udskriver nuværende resultat..

Fil Start forespørgsel

  Definerer indholdet i indtastningsfeltet.

Fil Stop forespørgsel

  Afbryder den forespørgsel der i gang..

&Ctrl;Q Fil Afslut

  Afslutter ordbogen.

### Redigér-menuen

&Ctrl;C Redigér Kopiér

  Kopierer den markerede tekst til klippebordet.

&Ctrl;A Redigér Markér alt

  Markerer hele teksten.

Redigér Definér klippebordets indhold

  Definerer det nuværende indhold af klippebordet.

Redigér Match klippebordets indhold

  Find databaseindgange som matcher det nuværende indhold i klippebordet.

&Ctrl;F Redigér Find...

  Søger efter en streng i definitionerne som vises.

### Historik-menuen

&Alt;Venstre Historik Tilbage

  Viser det foregående søgeresultat.

&Alt;Højre Historik Fremad

  Viser næste søgeresultat.

Historik Ryd historik

  Rydder listen med tidligere forespørgsler.

Længst nede i menuen Historik vises de ti seneste forespørgsler.

### Server-menuen

Server Hent egenskaber

  Afgør hvilke databaser og strategier som er tilgængelige fra DICT-serveren. Du skal kalde dette en gang for at kunne angive søgestrategi og database for en forespørgsel.

Server Redigér databasemængder...

  Åbner editoren for databasemængder.

Server Databaseinformation

  Undermenu som tilbyder en sammenfatning af tilgængelige databaser, og detaljeret information for hver database.

Server Information om strategi

  Viser en liste med en kort beskrivelse af søgestrategierne som er tilgængelige på den nuværende server.

Server Serverinformation

  Viser en del statusinformation (tilgængelighedstid, osv.) om den nuværende DICT-server.

### Indstillinger-menuen

Denne menu indeholder muligheder for at indstille ordbogen, ændre udseende, genvejstaster og standardopførsel.

Indstillinger Værktøjslinjer

  Undermenu som viser eller skjuler værktøjslinjer. Du kan vælge enten Hovedværktøjslinjen eller Værktøjslinjen for forespørgsel uafhængigt.

Indstillinger Vis statuslinje

  Viser eller gemmer statuslinjen.

Indstillinger Vis matchliste

  Viser (eller gemmer) matchlisten.

Indstillinger Sluk matchliste

  Dette gør matchlisten til en liste i hovedvinduet, eller viser den som et eget vindue.

Indstillinger Indstil genveje...

  Åbner en dialog til at ændre tastebindninger. Med dette kan du ændre genvejstasterne for ordbogens kommandoer, eller oprette nye.

Indstillinger Indstil værktøjslinjer...

  Åbner en dialog til at indstille værktøjslinjen. Du kan tilføje og fjerne værktøjsknapper for ordbogens kommandoer med dette.

Indstillinger Indstil Ordbog...

  Åbner indstillingsdialogen.

### Hjælpemenuen

&help.menu.documentation;

## Kommandolinjeflag

Ordbogen kan startes direkte fra en terminal såsom &konsole; eller xterm. Flere kommandolinjeflag er tilgængelige.

`kdict` `ord/sætning`

  Slår den angivne tekst op. Du skal omgive en sætning med citationstegn, hvis sætningen indeholder mere end et ord. For eksempel: `kdict "et citat"`

`kdict` `-c / --clipboard`

  definerer nuværende indhold af klippebordet.

`kdict` `-v / --version`

  Viser &kdict;s versionsnummer (og versionen af &Qt;/&kde;).

`kdict` `--license`

  Viser hvilken licens som &kdict; publiceres med.

&kdict; understøtter også alle andre kommandolinjeflag fælles for &kde;- og &Qt;-programmer. Du kan få en liste på disse flag med ``--help``, ``--help-kde`` og ``--help-qt``

## Medvirkende og licens

Ordbog - &kde;s ordbogsklient

Ophavsret (c) 1999-2001, Christian Gebauer

Ophavsret (c) 1998, Matthias Hölzer-Klüpfel

&kdict; blev oprindelig skrevet i 1998 af Matthias Hölzer-Klüpfel hoelzer@kde.org. For øjeblikket vedligeholdes den af Christian Gebauer gebauer@kde.org.

&underFDL; &underArtisticLicense;

## Installation

### Hvordan får man fat på &kdict;

&install.intro.documentation; &install.compile.documentation;

### Krav

Foruden en fungerende &kde;-installation, kræver &kdict; Posix trådbibliotek, som er tilgængeligt på alle moderne Unix-systemer.

## Mini-vejledning: Installér en lokal DICT-server

### Få fat i og installér `dictd`

Først skal `dictd`-dæmonen installeres. Den enkleste måde at installere `dictd` er at bruge en forkompileret pakke. Sådanne pakker indgår både i Debian og SuSE &Linux;. Du kan finde pakker der skulle virke på alle RPM-baserede &Linux;-distributioner på rpmfind.net.

Hvis du vil kompilere `dictd` selv, så hent ftp://ftp.dict.org/pub/dict/dictd-1.5.5.tar.gz. Kompilering er let, pak arkivet ud og kører ``./configure``, ``make`` og ``make` `install`` i mappen `dictd`. Du måske vil bruge flaget `--prefix` for configure-scriptet for at installere `dictd` i en anden mappe. Normalt installeres `dictd` i mappen `/usr/local`.

### At skaffe databaser

Nu må du hente nogle databaser. Standardopsætningen (webster, wordnet, jargon file, foldoc, ...) som findes på DICT-serveren på dict.org, er tilgængelig fra ftp://ftp.dict.org/pub/dict/pre/. Disse er også tilgængelige som Debian- og rpm-pakker.

#### Yderligere forbehandlede databaser

www.freedict.de

  Ordbøger til oversættelse af afrikaans, dansk, engelsk, fransk, græsk, hollandsk, irlandsk, italiensk, japansk, latin, portugisisk, russisk, serbokroatisk, slovakisk, spansk, svensk, swahili, tjekkisk, tyrkisk, tysk, ungarsk og walisisk.

http://www.wh9.tu-dresden.de/~heinrich/dict/

  Ordbøger for oversættelse af engelsk, fransk, italiensk, latin, portugisisk, spansk og tysk.

http://purl.oclc.org/NET/voko/revodict.tgz

  Esperanto ordbog

http://www.bainsware.com/downloads/obi-bio.tar.gz

  OBI's biografiske opslagsværk

http://www.bainsware.com/downloads/inaug.tar.gz

  Indvielsestalen fra alle U.S.A's præsidenter

Du kan finde flere databaser på linksiden www.dict.org, men majoriteten af dem er ikke formaterede for `dictd`.

Hver database består af to filer: Filen `*.index` indeholder indekset og filen `*.dict.dz` selve databasen. Pak alle pakker ud i en mappe som du vælger, for eksempel `/usr/share/dict/`.

### Indstilling

Du skal lave/ændre to konfigurationsfiler. Begge opbevares i `/usr/local/etc` hvis du anvender standardpræfiks for installationen (`/usr/local`).

`dict.conf` tilhør den grundlæggende `dict`-klient. Den indeholder kun en linje: `server localhost`. Dette fortæller for `dict` at den skal bruge den lokale server.

`dictd.conf` indstiller serveren. Først skal du tilføje access-sætningen: `access {allow localhost deny *}`.

Dette eksempel giver kun lokal adgang og blokerer alle ydre tilslutninger. Du kan bruge mere end en allow- eller deny-regel, for eksempel:

    access {allow localhost allow *.workgroup deny
    *}

Databasesætningen angiver pladsen for indekset og datafilen for en database.

    database web1913   { data "/usr/share/dict/web1913.dict.dz"
                             index "/usr/share/dict/web1913.index" }

Du skal tilføje en sætning for hver database som du vil bruge.

Nu skal du kunne starte `dictd` og bruge den med `dict` og &kdict;.

Se manualsiderne for `dictd` hvor der er en fuldstændig beskrivelse af `dictd.conf`.

### Start `dictd` automatisk

Hvis du vil bruge `dict`-serveren ofte, vil du måske starte den automatisk under systemets opstartsproces. En del af de forkompilerede pakker installerer et passende script, men du kan også indstille det generelle SYSV-script som er med i kildekodedistributionen: ftp://ftp.dict.org/pub/dict/INITSCRIPT.

&documentation.index;