# &kwrite;-håndbogen

&Thad.McGinnis; &Thad.McGinnis.mail;
&Christoph.Cullmann; &Christoph.Cullmann.mail;
&Lauri.Watts; &Lauri.Watts.mail;
&lars.schunk.role;
2000 2001 &Thad.McGinnis;
&FDLNotice;
2001-06-13
2.00.00

&kwrite; er en teksteditor for &kde;.

KDE KWrite tekst editor

## Introduktion

&kwrite; er mere end en teksteditor for &kde;-skrivebordet. Den er ment som en editor for programmører og kan betragtes som i hvert fald et delvist alternativ til mere kraftfulde editorer. Den bruges måske bedst sammen med &konqueror; til at gennemse kildefiler af forskellige sprog. &kwrite; fungerer også godt som en simpel teksteditor. En af &kwrite;s hovedegenskaber er farvelagt syntaksfremhævning, som er tilpasset mange forskellige programmeringssprog som f.eks. C/C++, &Java;, Python, Perl, Bash, Modula 2, HTML og Ada.

## Det grundlæggende

&kwrite; er meget let at bruge. Enhver som har prøvet at bruge en teksteditor skulle ikke opleve problemer.

### Træk og slip

&kwrite; bruger &kde;'s træk og slip-protokol. Filer kan blive trukket hen og sluppet over &kwrite; fra skrivebordet, &konqueror; eller fra et &FTP;-sted åbnet i et af &konqueror;s vinduer.

### Kommandolinje-parametre

&kwrite; vil nok oftest blive startet fra KDE's programmenu eller fra et skrivebordsikon, men det kan også startes fra kommandolinjeprompten i et terminalvindue. Der er nogle få nyttige parametre tilgængelige, når du starter &kwrite; på denne måde.

#### Angiv en fil

Du kan angive stien og navnet på en bestemt fil for at få &kwrite; til at åbne (eller oprette) filen øjeblikkeligt efter opstarten. Brugen af denne mulighed kunne f.eks. se således ud:

    % kwrite
    /home/myhome/docs/myfile.txt

#### Angiv en fil på internettet

Den ovenfor nævnte metode kan endda også bruges til at åbne en fil fra internettet (hvis du har en aktiv forbindelse på det pågældende tidspunkt). Et eksempel på dette kunne være:

    % kwrite
    ftp://ftp.kde.org/pub/kde/Welcome.msg

#### Andre kommandolinje-parametre

Følgende kommandolinje-hjælpeparametre er tilgængelige:

``kwrite` `--help``

  Dette viser en liste over de mest basale parametre som er tilgængelige fra kommandolinjen.

``kwrite` `--help-qt``

  Dette viser en liste over parametre til at ændre måden hvorpå &kwrite; spiller sammen med &Qt;.

``kwrite` `--help-kde``

  Dette viser en liste over parametre til at ændre måden hvorpå &kwrite; spiller sammen med &kde;.

``kwrite` `--help-all``

  Viser en liste over alle kommandolinje-parametrene.

``kwrite` `--author``

  Viser navnene på &kwrite;s forfattere i terminalvinduet.

``kwrite` `--version``

  Viser versionsinformationer for &Qt;, &kde; og &kwrite;. Dette kan du også få frem med `kwrite` `-V`.

### Tastegenveje

Mange af tastegenvejene kan indstilles fra menuen Opsætning. Som standard bruger &kwrite; følgende tastegenveje:

Insert | Skift mellem de to tilstande 'Indsæt' og 'Overskriv'. Når editoren er i 'Indsæt'-tilstand vil den tilføje indtastede tegn til teksten mens den skubber al teksten, som står til højre for markøren. I 'Overskriv'-tilstand vil den overskrive tegnet lige til højre for markøren med det indtastede tegn.
Pil til venstre | Flyt markøren et tegn til venstre.
Pil til højre | Flyt markøren et tegn til højre.
Pil op | Flyt markøren en linje op.
Pil ned | Flyt markøren en linje ned.
Page Up | Flyt markøren en side op.
Page Down | Flyt markøren en side ned.
Backspace | Slet tegnet til venstre for markøren.
Home | Flyt markøren til begyndelsen af linjen.
End | Flyt markøren til slutningen af linjen.
Delete | Slet tegnet til højre for markøren (eller slet en markeret tekst).
&Shift;Venstre pil | Markér tekst ét tegn mod venstre.
&Shift;Højre pil | Markér tekst ét tegn mod højre.
F1 | Hjælp
&Shift;F1 | Hvad er dette?
&Ctrl;F | Find.
F3 | Find næste.
&Ctrl;C | Kopiér den markerede tekst til klippebordet.
&Ctrl;M | Sæt et bogmærke.
&Ctrl;N | Nyt dokument.
&Ctrl;P | Udskriv.
&Ctrl;Q | Afslut - luk den aktive udgave af editoren.
&Ctrl;R | Erstat
&Ctrl;S | Kalder Gem-kommandoen.
&Ctrl;V | Indsæt teksten fra klippebordet i dokumentet fra det sted hvor markøren står.
&Ctrl;X | Klip den markerede tekst ud og flyt den til klippebordet.
&Ctrl;Z | Fortryd.
&Ctrl;&Shift;Z | Annullér fortryd.

## Menuerne

### Fil-menuen

&Ctrl;N Fil Ny

  Dette starter et nyt dokument i editoren. Hvis der er et aktuelt dokument, som har ikke-gemte ændringer, får du muligheden for at gemme det.

&Ctrl;O Fil Åbn...

  Denne kommando åbner en fil. Det gøres vha. en dialogboks, som giver dig mulighed for at navigere omkring i filsystemet. Dialogen fungerer som en lille filhåndtering. Du kan klikke på mapper vist i hovedvinduet, hvilket fortæller dialogen at den skal gå ind i denne mappe - og vise indholdet. Der er en tekst-/kombinationsboks som kan bruges til at indtaste stedet og navnet på filen direkte eller du kan, ved at klikke på pilen i siden, få åbnet en kombinationsliste over senest anvendte steder, som du kan vælge. Under dette er der et filter, hvor du på samme måde kan skrive data direkte eller vælge fra en kombinationsliste over senest anvendte filtertyper. Filterfaciliteten lader kun filer, som opfylder dens specifikationer, blive vist i hovedvinduet. Hvis filteret indeholdt tekst som f.eks. `*.txt`, så ville kun filer med endelsen .txt blive vist i hovedvinduet. Under filteret er der en statuslinje, som giver informationer om antallet af filer og undermapper i den aktuelle mappe.

  Værktøjslinjen har venstrepil- og højrepil-knapper, som lader dig gå frem og tilbage igennem tidligere valgte mapper, såvel som en op-pil, som flytter et niveau op i mappetræet. Knappen med det lille hus tager dig tilbage til din hjemmemappe og knappen med de to pile, som peger ind mod hinanden, opdaterer visningen af den aktuelle mappe. Knappen med bogmærket sætter et nyt bogmærke i den aktuelle mappe eller går til et mærke, som tidligere er blevet sat.

  Ikonen med tandhjulet giver dig mulighed for at oprette en ny mappe. Til sidst er der en kombinationsboks på værktøjslinjen med en liste over nogle hyppigt brugte mapper.

Fil Åbn seneste

  Dette er en genvej til at åbne de senest gemte dokumenter. Hvis du klikker på dette punkt, kommer der en liste over adskillige af de senest gemte filer. Hvis du klikker på en bestemt fil, vil den blive åbnet i &kwrite; - hvis filen stadig befinder sig det samme sted.

&Ctrl;S Fil Gem

  Dette gemmer det aktuelle dokument. Hvis du allerede har gemt dokumentet, vil dette overskrive den tidligere gemte fil uden at spørge dig om samtykke. Hvis det er første gang du gemmer et nyt dokument, vil 'Gem som'-dialogboksen (beskrevet nedenfor) fremkomme.

Fil Gem som...

  Dette giver dig mulighed for at gemme et dokument med et nyt filnavn. Det sker vha. fildialogboksen, som er beskrevet ovenfor i Åbn-afsnittet af denne hjælpefil.

&Ctrl;P Fil Udskriv...

  Dette åbner en simpel 'Udskriv'-dialogboks, som giver dig mulighed for at angive hvad, hvor og hvordan der skal udskrives.

Fil Ny visning

  Dette opretter en ny visning af det aktuelle dokument, dvs. en ny udgave af &kwrite; (som tidligere forklaret), men indeholdende det samme dokument.

&Ctrl;Q Fil Afslut

  Dette vil lukke editor-vinduet. Hvis du har mere end én udgave af &kwrite; kørende vha. af menupunkterne Ny visning eller Nyt vindue, vil de ikke blive lukket.

### Redigér-menuen

&Ctrl;Z Redigér Fortryd

  Dette bruges til at annullere eller omgøre den seneste bruger-handling eller -operation. Præcis hvad en sådan handling indebærer kan måske bedre forstås ved at læse Gruppe-fortryd-delen af denne hjælpefil.

&Ctrl;&Shift;Z Redigér Annullér fortryd

  Dette bruges til at annullere eller omgøre den seneste handling, som blev udført vha. Fortryd.

Redigér Fortryd/Annullér fortryd-historik

  Dette vil fremkalde en dialogboks, som viser en liste over de seneste handlinger i venstre side og en anden liste over de handlinger som er blevet 'fortrudt' til højre. Der er også tre knapper til højre i dialogen: Fortryd, Annullér fortryd og Luk. Hvis du klikker på Fortryd-knappen vil handlingen øverst på 'Fortryd'-listen blive reverseret, hvilket placerer den samme handling på 'Annullér fortryd'-listen. Ligeledes vil et klik på Annullér fortryd-knappen genindføre den reverserede handling og flytte den tilbage til toppen af 'Fortryd'-listen. Hvis du klikker på et andet punkt end det øverste på en af listerne, bliver alle punkterne fra toppen og ned til det dette punkt markeret. Hvis du herefter klikker på 'Fortryd' eller 'Annullér fortryd' bliver alle de markerede handlinger reverseret eller genindført. Dette er nyttigt når du ved præcis hvor det er du vil fortsætte - og så slipper du for at skulle gå igennem en hel serie af 'Fortryd'- eller 'Annullér fortryd'-handlinger.

&Ctrl;X Redigér Klip

  Denne kommando sletter den aktuelt markerede tekst og flytter den til klippebordet. Klippebordet er en af KDE's usynlige egenskaber. Det giver mulighed for at flytte data på tværs af programmer.

&Ctrl;C Redigér Kopiér

  Dette kopierer den aktuelt markerede tekst til klippebordet, så den kan blive indsat et andet sted. Klippebordet er en af KDE's usynlige egenskaber. Det giver mulighed for at flytte data på tværs af programmer.

&Ctrl;V Redigér Indsæt

  Dette vil indsætte indholdet af klippebordet på det sted hvor markøren står. Klippebordet er en af KDE's usynlige egenskaber. Det giver mulighed for at flytte data på tværs af programmer.

&Ctrl;A Redigér Markér alt

  Dette vil markere hele dokumentet. Det kan være nyttigt til at kopiere hele filen til et andet program.

Redigér Invertér markering

  Dette markerer al ikke-markeret tekst og samtidig afmarkerer al markeret tekst - dvs. det reverserer effektivt den aktuelle markering.

&Ctrl;G Find Gå til linje

  Dette åbner 'Gå til linje'-dialogboksen, som bruges til at flytte markøren til en bestemt linje (angivet med nummer) i dokumentet. Linjenummeret kan skrives direkte i tekstboksen eller grafisk ved at klikke på op- og ned-pilene på siden af tekstboksen. Den lille op-pil vil forøge linjenummeret og ned-pilen vil formindske det. Der er også en glider til højre, som du kan bruge til at vælge hvilken linje i dokumentet, som du ønsker at hoppe til.

&Ctrl;F Redigér Find

  Dette åbner en 'Find'-dialog, som bruges til at angive en tekst som skal findes i dokumentet. Der er en lille tekstboks til at angive et søgemønster i. Tekstboksen fungerer samtidig som en kombinationsboks og ved at klikke på pilen i højre side af boksen, kan du vælge de senest brugt søgemønstre. Du har mulighed for at stille på nogle parametre for at gøre søgningen mere effektiv. Ved at vælge Versalfølsom får du søgningen til at skelne mellem store og små bogstaver. Find baglæns får søgningen til at foregå opad i dokumentet. Sæt kryds i Udvalgt tekst for at begrænse søgeområdet til kun at omfatte den markerede tekst. Hvis du afkrydser Kun hele ord undgår du at søgningen stopper ved ord som indeholder søgemønstret. Sæt kryds i Fra begyndelsen for at få søgningen til begynde fra starten af dokumentet i stedet for at begynde fra markørens position.

F3 Redigér Find næste

  Dette gentager den sidste søgning uden at kalde 'Find'-dialogboksen.

&Shift;F3 Redigér Find forrige

  Dette gentager den sidste søgning uden at kalde 'Find'-dialogboksen, men søgningen foregår denne gang baglæns i dokumentet i stedet for fremad.

&Ctrl;R Redigér Erstat

  Denne kommando åbner 'Erstat'-dialogboksen. Denne dialogboks ligner den ovenfor nævnte 'Find'-dialogboks, men den ekstra tekst-/kombinationsboks Erstat med er blevet tilføjet. Med denne dialog kan du angive både den tekst, som skal findes, og den tekst, som den fundne tekst skal erstattes med. Hvis du afkrydser den tilføjede valgmulighed Spørg ved erstatning vil &kwrite; spørge dig om bekræftelse før hver enkelt erstatning.

&Ctrl;M Redigér Redigeringskommando

  Endnu ikke skrevet

### Bogmærker-menuen

&Ctrl;B Bogmærker Slå bogmærker til/fra

  Endnu ikke skrevet

Bogmærker Ryd bogmærker

  Denne kommando fjerner alle bogmærker fra dokumentet og fjerner dermed også bogmærkelisten i bunden af denne menu.

I bunden af denne menu, er der en bogmærkeliste, hvis der er nogle bogmærker tilgængelige for det aktive vindue.

### Værktøj-menuen

Værktøj Stavning...

  Dette starter stavekontrol-programmet - et program som er lavet til at hjælpe dig med at fange og rette stavefejl. Når du klikker på dette punkt, starter stavekontrollen og en tilhørende dialogboks fremkommer hvorfra du kan kontrollere processen. Der er tre tekstbokse i midten af dialogboksen og deres respektive etiketter er lige til venstre for dem. De tre er (startende fra oven):

  Ord stavet forkert:

    Her indikerer stavekontrollen det ord, som på det aktuelle tidspunkt er i søgelyset. Det sker når stavekontrollen støder på et ord, som ikke står i dens ordbog. Ordbogen er en fil som indeholder en liste over korrekt stavede ord, med hvilken den sammenligner hvert ord i editorens dokument.

  Erstatning:

    Hvis stavekontrollen har nogle lignende ord i sin ordbog, vil det første blive skrevet i denne tekstboks. Du kan acceptere forslaget, skrive din egen rettelse eller vælge et andet forslag fra den næste boks.

  Forslag:

    Stavekontrollen kan her vise nogle mulige erstatninger for det aktuelle ord. Klik på et af disse ord for at flytte det op i tekstboksen Erstatning ovenfor.

  I dialogboksens højre side er der 6 knapper som giver dig mulighed for at kontrollere stavekontrolprocessen. De er:

  Erstat

    Denne knap får stavekontrollen til at erstatte det pågældende ord i dokumentet med det ord, som står i tekstboksen Erstatning.

  Erstat alle

    Denne knap får stavekontrollen til at erstatte ikke bare det aktuelle Ord stavet forkert, men automatisk erstatte alle andre forekomster af dette forkert stavede ord med det ord, som står i Erstatning.

  Ignorér

    Hvis du klikker på denne knap, vil stavekontrollen gå videre uden at lave ændringer til det aktuelle ord.

  Ignorér alle

    Denne knap fortæller stavekontrollen, at den ikke skal gøre noget ved det aktuelle Ord stavet forkert, og at den skal springe over alle forekomster af det samme ord.

    Dette gælder kun for den aktuelle gennemgang af dokumentet. Hvis du kører stavekontrollen igen senere, vil den stoppe ved det samme ord igen.

  Tilføj

    Hvis du trykker på denne knap, vil ordet i tekstboksen Ord stavet forkert blive tilføjet til stavekontrollens ordbog. Det betyder at stavekontrollen i fremtiden altid vil betragte dette ord som værende stavet korrekt.

  Stop

    Denne knap stopper stavekontrolprocessen.

  Langs bunden af 'Stavekontrol'-dialogboksen er der en fremgangsindikator. Efterhånden som stavekontrollen skrider frem, vil indikatoren bevæge sig fra venstre mod højre og giver på den måde en grafisk repræsentation af hvor langt i dokumentet processen er kommet. Fremgangen er også numerisk i midten af fremgangsindikatoren.

  Fremgangen af stavekontrolprocessen bliver samtidig vist numerisk i editorens statuslinje. Statuslinjen er den vandrette bjælke i bunden af editoren lige udenfor tekstområdet.

  Der er to knapper mere under fremgangsindikatoren. De er:

  Hjælp

    Dette vil fremkalde KDE-hjælpesystemet, startende med hjælpesiderne til &kwrite; (dette dokument).

  Annullér

    Denne knap annullerer stavekontrolprocessen.

  Værktøj Indryk

    Dette forøger indrykningen af afsnittet med ét trin. Størrelsen af dette trin afhænger af Indryk-indstillingerne.

  Værktøj Af-indryk

    Dette formindsker afsnittets indrykning med ét trin. Størrelsen af dette trin afhænger af Indryk-indstillingerne.

  Værktøj Ren indrykning

    Endnu ikke implementeret.

  Værktøj Kommentar

    Dette tilføjer et mellemrum til begyndelsen af den linje, hvor markøren er placeret eller til begyndelsen af de markerede linjer.

  Værktøj Fjern kommentar

    Dette fjerner ét mellemrum (hvis der er nogen) fra begyndelsen af den linje, hvor markøren er placeret eller fra begyndelsen af de markerede linjer.

&Ctrl;I Værktøj Indryk

  Endnu ikke skrevet

&Ctrl;U Værktøj Af-indryk

  Endnu ikke skrevet

Værktøj Ren indrykning

  Endnu ikke skrevet

&Ctrl;# Værktøj Kommentar

  Endnu ikke skrevet

&Ctrl;&Shift;# Værktøj Fjern kommentar

  Endnu ikke skrevet

### Opsætning-menuen

Opsætning Vis værktøjslinje

  Når dette er afkrydset, vil en flytbar værktøjslinje blive vist. Den indeholder genvejsknapper til de mest brugte kommandoer. Når det ikke er afkrydset vil værktøjslinjen være skjult.

Opsætning Vis statuslinje

  Når dette er afkrydset, vil en statuslinje blive vist i bunden af editoren. Den indeholder oplysninger om det aktuelle dokuments status. Hvis dette punkt ikke er afkrydset, vil statuslinjen være skjult.

Opsætning Vis sti

  Når dette er afkrydset, bliver det aktuelle dokuments sti (placering i filsystemet) vist i titellinjen. Vist det ikke er afkrydset, vil stien være skjult.

Opsætning Indstil tastegenveje

  Denne kommando åbner en dialogboks, hvor du kan ændre tastegenveje. Et vindue øverst i dialogboksen viser en liste over tilgængelige kommandoer (handlinger). Nedenunder er der tre radioknapper. Du kan vælge mellem Ingen tast , Standardtast, og Personlig tast. (Bemærk, at et sæt af radioknapper kun tillader at én af de tilgængelige muligheder er valgt - på samme måde som knapperne på en bilradio kun tillader valget af én forudindstillet station. Radioknappen 'Standardtast' er i øvrigt kun tilgængelig for de kommandoer som faktisk har en standardgenvej.) Hvis du vælger muligheden 'Personlig tast', bliver den store knap nede til højre aktiveret. Du kan nu indtaste den kombination af taster, som du vil bruge som genvej for den pågældende handling. Hvis du f.eks. har valgt 'Om KDE' i listen over handlinger, og klikker på 'Personlig tast', kan du trykke på &Ctrl;, &Alt; og K-tasten på tastaturet. Det betyder nu, at hver gang du fremover holder &Ctrl;- og &Alt;-tasterne nede og trykker K (mens du bruger &kwrite;), vil 'Om KDE'-dialogboksen blive fremkaldt.

Opsætning Indstil værktøjslinjer

  Dette åbner den dialogboks, hvor værktøjslinjen kan blive indstillet. Du kan vælge hvilke genvejsknapper, som skal vises på værktøjslinjen. I et vindue til venstre vises en liste over mulige handlinger, som kan placeres på værktøjslinjen. I et vindue til højre kan du se alle de handlinger, som allerede er på værktøjslinjen. Imellem de to vinduer er der et sæt af fire pileknapper, som bruges til at manipulere valgene. Højre-pilen flytter den markerede handling fra den venstre liste over i den højre liste, dvs. at genvejen bliver tilføjet til værktøjslinjen. Venstre-pilen gør det modsatte. Den fjerner den markerede handling i listen til højre fra værktøjslinjen. Op- og ned-pilene bruges til at ændre den markerede handlings position i listen til højre, hvilket ændrer dens placering på værktøjslinjen.

Opsætning Indstil editoren

  Dette menupunkt åbner en dialog hvor mange forskellige indstillinger kan blive justeret.

F6 Opsætning Vis ikonkant

  Aktiverer/deaktiverer visningen af en margin til venstre i redigeringsvinduet, hvor bogmærker er angivet ved siden af den linje som de er tilknyttet.

F4 Opsætning Lodrette markeringer

  Dette bruges til at aktivere/deaktivere muligheden for at markere tekst lodret. Lodret markering giver dig mulighed for at markere tekst både lodret og vandret. Med andre ord kan du med dette slået til markere tekst som kun er indeholdt i bestemte tilstødende søjler og rækker. Du kan således markere et rektangulært område med tekst hvor som helst i dokumentet.

Opsætning Fremhævning

  Dette giver dig mulighed for at vælge hvilken form for farvefremhævning du ønsker at editoren skal anvende til at vise tekst. De forskellige muligheder vælges ud fra programmeringssprog. Skrifttype/farve-informationen gemmes ikke sammen med dokumentet.

Opsætning Linjeafslutning

  Dette åbner en undermenu hvorfra du kan vælge hvilken kode for linjeafslutning (end of line), som &kwrite; skal bruge, dvs. de accepterede standarder brugt af &UNIX;, &Mac; eller MS-DOS/&Windows;-systemer.

### Hjælp-menuen

&help.menu.documentation;

## Indstil &kwrite;

Når du vælger Opsætning Indstil editor fra menuen, fremkommer dialogboksen 'Indstil editor'. Denne dialog kan bruges til at ændre forskellige ting. De indstillinger, som du har mulighed for at ændre varierer efter hvilken kategori du vælger fra den lodrette liste til venstre. Langs bunden af dialogboksen er der 3 knapper, som du bruger til at kontrollere processen.

Du kan starte Hjælp-systemet, acceptere indstillingerne med O.k.-knappen eller annullere processen med Annullér-knappen. Kategorierne Farver, Skrifter, Indryk, Markér, Redigér, Stavning og Fremhævning er forklaret detaljeret i det følgende.

### Farver

Denne kategori giver adgang til to forskellige farveindstillinger, som er beskrevet nedenfor. Hver af disse indstillinger kan ændres ved at klikke på den tilsvarende knap. De er specielle knapper, som har den farve der er valgt på det givne tidspunkt. Et klik på en af disse knapper, fremkalder en speciel farvedialogboks, som bruges til at ændre indstillingen.

Dialogboksen 'Vælg farve' giver en lettilgængelig og grafisk måde at vælge en farve på. Øverst til venstre vises et rektangulært farvespektrum. Lige til højre for dette er intensitetsgraden vist i en lodret bjælke, gående fra mørkest i bunden til lysest i toppen. Du kan vælge og justere en farve ved at klikke i disse to bokse. Ved at klikke i farvespektret bestemmes en blanding af rød, grøn og blå, og i den lodrette bjælke vælger du intensitetsgraden. De forskellige farveattributter er vist på numerisk form i små tekstbokse nede i venstre hjørne af dialogen, og du kan se dem ændre sig, når farverne bliver justeret. Disse attributter inkluderer blandingen af de basale farvekomponenter (rød, grøn og blå) såvel som graden af skær og mætning. Alternativt kan du skrive tal direkte i disse bokse. Der er også en firkant nederst på midten af dialogen, som løbende viser den aktuelt indstillede farve. Til højre for denne boks er der endnu en tekstboks ved navn HTML: Den viser farvekoden, som bruges til at vise den aktuelle farve i HTML-kode, hvilket er meget brugt på netsider.

Udover det ovenfor nævnte giver 'Vælg farve'-dialogen mulighed for at indfange en hvilken som helst farve som optræder på skrivebordet eller i et andet program. Klik på knappen med pipette-ikonet (placeret i dialogboksens højre side). Musens form ændres til et sigtekorn og når du klikker igen, vil den underliggende farves attributter bliver ført over i dialogboksen.

Du har yderligere mulighed for at tilføje en farve til din personlige palet ved at klikke på den brede knap Tilføj til personlige farver. Din palet med personlige farver og andre tilgængelige paletter kan blive vist vha. kombinationsboksen, som befinder sig lige over palet-vinduet i øverste højre hjørne af dialogboksen. Udover dine personlige farver, har du adgang til nogle forudindstillede paletter.

Baggrund

  Her kan du angive hvilken farve som baggrunden i &kwrite; skal have.

Markeret

  Dette giver dig mulighed for at vælge den farve som skal bruges til at indikere markerede (eller fremhævede) dele af dokumentet.

### Skrifter

Her kan du vælge hvilken skrifttype &kwrite; skal bruge som standard. Du kan vælge blandt alle de skrifttyper som er tilgængelige på dit system og du kan sætte standard-størrelse og -kodning. Der er en eksempeltekst i bunden af dialogen, så du kan se effekten af dine valg.

### Indryk

Auto-indryk

  Dette får nye linjer til begynde med den samme indrykning som den forrige linje.

Indryk med mellemrum

  Dette erstatter tabulatorer med det antal mellemrum, som er angivet i vinduet 'Tab-/indrykningsbredde' i Redigér-kategorien i dialogboksen 'Indstil editor'.

Backspace-taste indrykker

  Dette tillader at Backspace-tasten bruges til at indrykke.

Tab-taste indrykker

  Dette tillader at Tab-tasten bruges til at indrykke.

Behold de ekstra mellemrum

  Indrykninger på mere end det valgte antal mellemrum vil ikke blive forkortet.

### Markeringer

Vedvarende markeringer

  Dette forhindrer taste-inddata eller markørbevægelse med piletasterne i at forårsage eliminering af tekstmarkeringen.

  Hvis 'Overskriv markering'-indstillingen er aktiveret, så vil ethvert skrevet tegn eller enhver indsætningsoperation erstatte den markerede tekst.)

Overskriv markeringer

  Enhver tastet inddata- eller indsæt-operation vil erstatte den markerede tekst.

Mus autokopiér

  Enhver tekst markeret med musen vil automatisk blive kopieret til klippebordet.

X11-lignende enkeltmarkering

  Endnu ikke implementeret.

Lodrette markeringer

  Dette aktiverer muligheden for at markere lodret.

Slå gammel til/fra

  Endnu ikke implementeret.

### Redigér

Tekstombrydning

  Tekstombrydning er en egenskab som betyder, at der startes på en ny linje med tekst og at markøren flyttes (ombrydes) til begyndelsen af denne nye linje. &kwrite; vil automatisk starte en ny linje med tekst, når den aktuelle linje når den længde som er angivet ved 'Ombryd ord ved:'-indstillingen.

Ombryd ord ved:

  Hvis Tekstombrydning er valgt, vil denne indgang bestemme længden (i tegn) hvor en ny linje automatisk startes.

Erstat tabs med mellemrum

  &kwrite; vil erstatte tab med antallet af mellemrum angivet i indgangen Tabbredde:.

Tabbredde

  Hvis Erstat tabs med mellemrum er valgt, vil denne indgang bestemme antallet af mellemrum, med hvilke en tab automatisk erstattes.

Fjern afsluttende mellemrum

  &kwrite; vil automatisk eliminere ekstra mellemrum for enden af linjer med tekst.

Auto-parenteser

  Når brugeren skriver en venstre-parentes ([, ( eller {) vil &kwrite; automatisk skrive højreparentesen (}, ) eller ]) til højre for markøren.

Gruppe-fortryd

  Sekvenser af lignende handlinger bliver af &kwrite; betragtet som et enkelt Fortryd-trin. Med andre ord, så vil en serie af regulære tegn-anslag (ord eller udtryk) blive betragtet som ét trin og derfor blive fjernet af en enkelt fortryd-operation. Hvis serien af tegn-anslag blev afbrudt af et ikke-tegn-anslag (som f.eks. backspace), så vil en fortryd-operation kun virke på de anslag som skete efter denne operation. Den næste fortryd-operation vil så omgøre backspace-anslaget osv.

  Når dette er valgt, vil &kwrite; betragte hvert anslag som et enkelt trin. Så hvis du (med denne mulighed aktiveret) skulle skrive adskillige ord eller måske sætninger uden at skulle lave rettelser, klippe, indsætte eller udføre en anden operation, som ikke var almindeligt tegn-anslag, så ville et klik på 'Fortryd'-knappen eliminere alt det som var blevet skrevet siden sidste operation, som ikke var et tegn-anslag. Endnu et klik ville så eliminere denne operation og et tredje klik ville omgøre den operation eller den serie anslag som kom før osv. Hvis denne mulighed ikke var aktiveret, så ville tre klik på 'Fortryd'-knappen kun fjerne de tre sidst skrevne tegn eller de tre sidste operationer.

Vis tabs

  Et symbol, som angiver en tab i teksten, vil blive vist.

Smart hjem

  Endnu ikke implementeret.

Page Up/Down flytter markøren

  Denne mulighed ændrer markørens opførsel for tryk på Page Up- eller Page Down-tasterne. Hvis dette ikke er valgt, så vil tekstmarkøren beholde dens relative placering indenfor den synlige tekst i &kwrite; mens ny tekst bliver synlig, som følge af operationen. Så hvis markøren er i midten af den synlige tekst når operationen udføres, så vil den blive dér (undtagen når man kommer til begyndelsen eller slutningen). Med muligheden aktiveret, vil det første tastetryk få markøren til at flytte til enten toppen eller bunden af den synlige tekst, mens en ny side af teksten bliver vist.

Ombryd markør

  Når dette er valgt, vil markøren hoppe ned til starten af næste linje, når du vha. piletasterne flytter den ud over slutningen af en linje. På samme måde vil markøren hoppe op til slutningen af forrige linje, hvis du flytter den ud over begyndelsen af en linje. Hvis denne mulighed er slået fra, så vil markøren bare fortsætte vandret hen ad en linje, når du flytter markøren ud over slutningen, og hvis du prøver at flytte til venstre i begyndelsen af en linje, sker der ingenting.

  Når dette er aktiveret, vil et klik med musen på et område, der ligger efter slutningen af en tekstlinje, placere markøren i slutningen af denne linje og ikke på det sted, hvor du klikkede. Dette forhindrer, at man fejlagtigt tilføjer et tomt mellemrum i midten af teksten og er standard-opførsel i det fleste editorer.

Fortryd-trin:

  Her kan du angive det antal trin, som &kwrite; vil gemme i hukommelsen til at fortryde tasteslag og handlinger. Det betyder at jo større antal trin, jo mere hukommelse vil &kwrite; bruge til dette. Hvis man sætter denne indgang til 10 betyder det at brugeren kan vende mindst 10 operationer tilbage, dvs.i >, klikke på fortryd-knappen 10 gange og opnå resultater.

Indkodning

  Dette sætter tegn-indkodningssystemet for din fil.

### Stavning

Stavekontrolprogrammet er lavet som en hjælp til at finde og rette stavefejl. Denne kategori af 'Indstil'-dialogen giver dig mulighed for at ændre nogle centrale indstillinger hvad angår stavekontrollen.

Lav rod/endelses-kombinationer som ikke er i ordbogen

  Hvis du afkrydser denne mulighed, vil stavekontrollen registrere kombinationer af ordstammer med endelser eller præfikser som værende stavet 'korrekt', også selvom den givne kombination ikke står i ordbogens database med korrekte ord.

Betragt sammensatte ord som stavefejl

  Hvis du sætter kryds i denne mulighed, vil stavekontrollen registrere sammensætninger af to eller flere korrekt stavede ord som værende stavet 'forkert'.

Ordbog:

  Afhængigt af din installation, kan der være stavekontrolordbøger til ét eller flere forskellige sprog. Denne kombinationsboks giver dig mulighed for at vælge hvilket sprog, stavekontrollen skal bruge.

Indkodning:

  Der er forskellige indkodningssystemer, som bruges til at kæde bestemte koder sammen med bestemte tegn eller symboler. Hvis du ved hvilket indkodningssystem du bruger, giver denne kombinationsboks dig mulighed for at angive dette, så stavekontrollen kan udføre sit arbejde korrekt.

Klient:

  Eftersom &kwrite; ikke har sin egen stavekontrol, må du vælge et eksternt program, som kan bruges. Her vælger du hvilket stavekontrolprogram du ønsker at anvende.

## Fremhævning

Dialogen Fremhævningsindstilling består af to sider, Standard og Fremhævningstilstande. Du kan vælge hvilken side du vil se, ved at klikke på det tilsvarende faneblad øverst i dialogen.

Elementer, som er tilgængelige på Standard-siden er som følger:

Standard-punktstile

  Du kan indstille standard-udseendet for bestemte elementer. Dette giver en programmør mulighed for lettere at identificere forskellige elementer i hans eller hendes kode.

  Punkt

    Denne kombinationsboks tilbyder en række elementer, som du måske vil have fremhævet. De inkluderer Normal, for tekst som ikke passer i andre kategorier, Kommentar, Streng, Nøgleord og mange andre. Det er ikke alle disse elementer, som behøver at blive indstillet for hvert sprog, så de kan blive valgt alt efter behov. Valgmulighederne i resten af dette afsnit gælder for det element, som er valgt i denne boks.

  Normal

    Dette giver mulighed for at vælge elementets normale (ikke-markerede) farve. Det gøres vha. en 'Vælg farve'-dialogboks, som er forklaret mere detaljeret i Farver-afsnittet af Indstil editor.

  Fed

    Denne mulighed bestemmer hvorvidt et element skal vises med fed tekst eller ej.

  Kursiv

    Denne mulighed bestemmer hvorvidt et element skal vises med kursiv tekst eller ej.

  Markeret

    Dette giver mulighed for at vælge elementets farve, når det er markeret. Det gøres vha. en 'Vælg farve'-dialogboks, som er forklaret mere detaljeret i Farver-afsnittet af Indstil editor.

De muligheder som er under fanebladet Fremhævningsindstilling tillader dig at definere mere specifikke metoder for fremhævning afhængigt af sprogstilen.

Man behøver ikke at sætte hver eneste tilgængelige valgmulighed. Elementer, som ikke er specifikt indstillet, vil bruge den standard-indstilling som er valgt under det forrige Standard-faneblad.

Config-valg

  Denne gruppe af valgmuligheder bruges til at indstille fremhævningsstilene for hver type af programmeringssprog. Alle de ændringer, som du laver i andre områder af denne dialogboks, gælder kun for denne type.

  Fremhævning

    Dette bruges til at vælge den sprogtype, som du vil indstille.

  Punkt

    Dette er til at vælge det syntaks-element, som du vil indstille. Husk, at dette kun ændrer dette element for dette sprog.

  Eksempel: Hvis du ønskede at indstille udseendet af kommentarer, mens du skriver C++, skulle du vælge C++ i kombinationsboksen Fremhævning og så vælge Kommentar i kombinationsboksen Punkt. For at få kommentarer til at se ens ud i alle sprog, skulle du indstille dette på Standard-siden af denne dialogboks, og undlade at indstille kommentarer på den mere specifikke side Fremhævningstilstande.

Punktstil

  Her kan du indstille det generelle udseende for det ovenfor valgte element. Hvis du sætter kryds i Standard-feltet, bliver standard-stilen (som er indstillet under Standard-fanebladet) anvendt eller du kan indstille udseendet direkte. Mulighederne er de samme som på Standard-siden: Normal, Markeret, Fed og Kursiv.

Fremhæv auto-valg

  &kwrite; kan automatisk anvende syntaks-fremhævning, afhængigt af den åbnede fils endelse eller mime-type. Standard-indstillingerne er rimelig omfattende, men brugere, som jævnligt redigerer filer med utraditionelle endelser, kan tilføje dem her. Det er tilladt at bruge joker-tegn i tekstboksen Fil-endelser. F.eks. er standard-værdien for C++-sproget `*.cpp;*.cc;*.C;*.h`. Åbning af filen `foo.h`, vil derfor automatisk fremhæve i overensstemmelse med C++-stilen.

Punkt-skrifttype

  Her kan du vælge den skrifttype som skal bruges for det valgte element.

  Standard-stilen kan benyttes ved at afkrydse Standard-feltet eller du kan vælge en specifik skrifttype-familie, størrelse og tegnsæt. De tilgængelige muligheder er de samme som på Standard-siden.

## Medvirkende og licens

&kwrite; er copyright 2001 af &kate;-holdet.

Baseret på den originale &kwrite;, som var copyright 2000 af Jochen Wilhelmy digisnap@cs.tu-berlin.de

Bidragydere:

- &Christoph.Cullmann; &Christoph.Cullmann.mail;

- Michael Bartl michael.bartl1@chello.at

- Phlip phlip_cpp@my-deja.com

- &Anders.Lund; &Anders.Lund.mail;

- Matt Newell newellm@proaxis.com

- &Joseph.Wenninger; &Joseph.Wenninger.mail;

- Jochen Wilhely digisnap@cs.tu-berlin.de

- &Michael.Koch; &Michael.Koch.mail;

- &Christian.Gebauer; &Christian.Gebauer.mail;

- &Simon.Hausmann; &Simon.Hausmann.mail;

- Glen Parker glenebob@nwlink.com

- Scott Manson sdmanson@altel.net

- &John.Firebaugh; &John.Firebaugh.mail;

Original dokumentation af &Thad.McGinnis; &Thad.McGinnis.mail;

Denne version af &kwrite;-håndbogen er baseret på den oprindelige udgave af &Cristian.Tibirna; &Cristian.Tibirna.mail;

Konverteret til docbook/korrekturlæst af &Lauri.Watts; &Lauri.Watts.mail;

&lars.schunk.credit; &underFDL; &underGPL;
&documentation.index;